stanford-oval/wikipedia huggingface dataset:
Miley Cyrus & Her Dead Petz
רקע

בתקליט האחרון שלי, כל מה שעשינו היה עם מחשבים. אבל [The Flaming Lips] הם מוזיקאים אמיתיים - הם יכולים להחליף סולמות בשנייה. מעולם לא ראיתי דבר כזה. הם הובילו אותי למסע גדול יותר מכל מה שהייתי בו. זה ממש עמוק.
ב-4 באוקטובר 2013, לאחר צאתו לאור של האלבום Bangerz, הודיעה סיירוס כי היא עובדת על אלבום המשך. לדבריה, "אני כבר בתקופה שונה מזו שהיית כשסיימתי את [Bangerz]" והייתה כל כך מרוחקת מחיי היומיום בגלל הקריירה שלה כך ש"אני צריכה משהו לעבוד עבורו". סיירוס התיידדה עם וויין קווין ולהקתו, the Flaming Lips; הם הצטרפו אליה להופעות במהלך Bangerz Tour, וסיירוס הקליטה גרסאות כיסוי של שירי הביטלס, "Lucy in the Sky with Diamonds" ו-"A Day in the Life" לאלבום האולפן ה-15 של הלהקה 'With a Little Help from My Fwends.
מוקסמת מהסגנון המוזיקלי שלהם ומהניגוד שלו לאלמנטים הממוחשבים של "Bangerz", סיירוס החלה לכתוב שירים עם Flaming Lips לאלבום האולפן החמישי שלה במאי 2014 וצפתה לסיים אותו לאחר Bangerz Tour בהמשך השנה. המפיק מייק ויל מייד איט, ששיתף פעולה עם סיירוס ב"Bangerz", רמז ביולי שהם עובדים על פרויקט חדש ואמרו בדצמבר שהם הקליטו שישה שירים לא גמורים לאלבום שלה. באותה שנה ניתקה סיירוס את הקשר האמנותי עם המפיק דוקטור לוק כדי להתמקד ב"כיוון אחר מבחינה מוזיקלית", וזמרת הפאנק רוק קתלין האנה הציעה לעזור לה עם אלבום ש"רק [סיירוס] נועזת מספיק ליצור".
הישגים > השפעה

אף על פי שספג ביקורות על ידי רוב הציבור והמבקרים עם יציאתו לאור, Miley Cyrus & Her Dead Petz זכה להכרה רבה יותר עם הזמן. במאמר עבור בילבורד, טטיאנה סיריסיאנו ציינה כי על ידי הוצאתו לאור בחינם ברשת מחוץ לחוזה הרב-אלבומי שלה עם RCA רקורדס, סיירוס עשתה ”מהלך נועז ואולי קטלני עבור כל אמן כיום, שלא לדבר על כוכבת פופ בשנת 2015”. הפרויקט הוכר במיוחד בשל האותנטיות שלו - ”יש להעניק גם לכוכבי פופ את החופש להתנסות ב[התנסויות] חד פעמיות - בעוד שהם בהחלט יכולים להשתמש במודל ה"עידן" (באנגלית: era) אם הוא משרת את הסגנון המוזיקלי שלהם בצורה הטובה ביותר, לא כל הוצאה לאור חייבת לכלול את תחילתו של מחזור אלבומים ופרסונה תואמת שמשווקים בכבדות”.
האלבום נחשב כ”[אב] סצנת הפופ פורצת המגבלות של ימינו, כמו לנה דל ריי שמוציאה לאור פרויקט בשם Norman Fucking Rockwell! עם סינגל שנמשך כמעט 10 דקות, בילי אייליש שמובילה דור של בני נוער לבושים בבגדי רחוב עם [אולי] הפופ הכי אפל שראה [מצעד ה]טופ 40 אי פעם, ואריאנה גרנדה מוציאה לאור שני אלבומים בתוך שישה חודשים בזריזות ובמהירות של ראפר מSoundCloud”.
הישגים > רשימות שנתיות

אף על פי שהאלבום נתקל במחלוקת עם הרבה ביקורת שלילית, Miley Cyrus & Her Dead Petz נכנס למספר רשימות שנתיות של האלבומים הטובים ביותר של השנה. אנטרטיינמנט ויקלי דירג את האלבום במקום העשירי ברשימת ארבעים האלבומים הטובים ביותר לשנת 2015, ואמר כי ”[האלבום] הוא הישג יוצא דופן מכיוון שנראה כי סיירוס תפסה את כל הפוטנציאל שלה בבת אחת: יש פצצות חמות מוכנות לקראת ההוט 100, נעימות פסיכדליות, רוק מחוספס, ואלט-פופ פועם שמיד גורם לאלבום הפופ הטוב ביותר של השנה (Emotion המצוין של קארלי ריי ג'פסן) להישמע מיושן”. טיים אאוט לונדון דירג את האלבום במקום ה-25 ברשימת חמישים האלבומים הטובים ביותר שלהם, וקבע כי ”הוא מנופח, ותרני וקרינג'י לעיתים - אבל אף פעם לא משעמם, יש כמה שירים הנמצאים במיטב של 2015” בעוד ש-NME דירג אותו במקום ה-42 שלו, והעיר כי ”הוא ללא ספק האלבום המוזר ביותר שנעשה על ידי כוכב פופ מסיבי בזמן האחרון, אך באופן מרשים יותר, הוא גם האזנה חיונית”.
| כתב עת | רשימה | דירוג | מקור |
| --- | --- | --- | --- |
| אנטרטיינמנט ויקלי | 40 האלבומים הטובים ביותר לשנת 2015 | 10 |  |
| Popjustice | 33 האלבומים המובילים של 2015 | 24 |  |
| טיים אאוט לונדון | 50 האלבומים הטובים ביותר לשנת 2015 | 25 |  |
| NME | 50 האלבומים המובילים של 2015 | 42 |  |
| Variance | 50 האלבומים הטובים ביותר לשנת 2015 | 50 |  |
| Crack Magazine | האלבומים הטובים ביותר לשנת 2015 | 100 |  |
רשימת רצועות

| Miley Cyrus & Her Dead Petz> מס' | Miley Cyrus & Her Dead Petz> שם | Miley Cyrus & Her Dead Petz> משך | Miley Cyrus & Her Dead Petz>  | Miley Cyrus & Her Dead Petz>  | Miley Cyrus & Her Dead Petz>  | Miley Cyrus & Her Dead Petz>  | Miley Cyrus & Her Dead Petz>  | Miley Cyrus & Her Dead Petz>  | Miley Cyrus & Her Dead Petz>  |
| --- | --- | --- | --- | --- | --- | --- | --- | --- | --- |
| 1. | !Dooo It  | 3:38 |  |  |  |  |  |  |  |
| 2. | Karen Don't Be Sad  | 4:52 |  |  |  |  |  |  |  |
| 3. | The Floyd Song (Sunrise)  | 5:16 |  |  |  |  |  |  |  |
| 4. | Something About Space Dude  | 3:28 |  |  |  |  |  |  |  |
| 5. | Space Bootz  | 4:39 |  |  |  |  |  |  |  |
| 6. | Fuckin Fucked Up  | 0:50 |  |  |  |  |  |  |  |
| 7. | BB Talk  | 4:32 |  |  |  |  |  |  |  |
| 8. | Fweaky (בהשתתפות לואי ביאנקניאלו)   | 3:47 |  |  |  |  |  |  |  |
| 9. | Bang Me Box  | 3:41 |  |  |  |  |  |  |  |
| 10. | Milky Milky Milk  | 4:47 |  |  |  |  |  |  |  |
| 11. | Slab of Butter (Scorpion) (בהשתתפות פנטוגרמה)   | 5:01 |  |  |  |  |  |  |  |
| 12. | I'm So Drunk  | 0:46 |  |  |  |  |  |  |  |
| 13. | I Forgive Yiew  | 3:14 |  |  |  |  |  |  |  |
| 14. | I Get So Scared  | 3:53 |  |  |  |  |  |  |  |
| 15. | Lighter  | 5:19 |  |  |  |  |  |  |  |
| 16. | Tangerine (בהשתתפות ביג שון)   | 5:05 |  |  |  |  |  |  |  |
| 17. | Tiger Dreams (בהשתתפות אריאל פינק)   | 5:52 |  |  |  |  |  |  |  |
| 18. | Evil Is But a Shadow  | 4:35 |  |  |  |  |  |  |  |
| 19. | Cyrus Skies  | 5:33 |  |  |  |  |  |  |  |
| 20. | 1 Sun  | 3:59 |  |  |  |  |  |  |  |
| 21. | Miley Tibetan Bowlzzz  | 2:09 |  |  |  |  |  |  |  |
| 22. | Pablow the Blowfish  | 3:30 |  |  |  |  |  |  |  |
| 23. | Twinkle Song  | 3:43 |  |  |  |  |  |  |  |
| משך כולל: | משך כולל: | 92:06 |  |  |  |  |  |  |  |
סיבוב הופעות

בחודש נובמבר 2015 יצאה סיירוס לסיבוב ההופעות החמישי שלה - "Milky Milky Milk Tour", על מנת לקדם את האלבום.
סיירוס הכריזה על סיבוב ההופעות ב-3 באוקטובר 2015 דרך חשבון האינסטגרם שלה לאחר הופעתה בסאטרדיי נייט לייב. מכירת הכרטיסים החלה ב-7 באוקטובר.
במהלך סיבוב ההופעות לבשה סיירוס תלבושות שנויות במחלוקת, בין היתר לבשה חולצה עליה שדיים מזויפים (על למנת לתת אשליה שהיא ללא חולצה), וחגורה עם פין מפלסטיק .
סיבוב הופעות > רשימת שירים

רשימה זו מייצגת את המופע ב-28 בנובמבר 2015. היא אינה מייצגת את כל המופעים בסיבוב ההופעות.
"Dooo It!"
"Love Money Party"
"1 Sun"
"The Floyd Song (Sunrise)"
"Something About Space Dude"
"Space Bootz"
"BB Talk"
"Fweaky"
"Bang Me Box"
"Lighter"
"Slab of Butter"
"I Forgive Yiew"
"Milky Milky Milk"
"Miley Tibetan Bowlzzz"
"Tiger Dreams"
"Pablow the Blowfish"
"Twinkle Song"
הדרן
"Karen Don't Be Sad"
"Evil Is But a Shadow"
"We Can't Stop"
סיבוב הופעות > תאריכי מופע

| תאריך | עיר | מדינה |
| --- | --- | --- |
| 19 בנובמבר | שיקגו | ארצות הברית |
| 21 בנובמבר | דטרויט | ארצות הברית |
| 27 בנובמבר | וושינגטון די. סי. | ארצות הברית |
| 29 בנובמבר | ניו יורק | ארצות הברית |
| 5 בדצמבר | פילדלפיה | ארצות הברית |
| 6 בדצמבר | בוסטון | ארצות הברית |
| 14 בדצמבר | ונקובר | קנדה |
| 19 בדצמבר | לוס אנג'לס | ארצות הברית |
אדולף קוהנר

| --- | --- |

אדולף קוהנר
 לידה:  26 באפריל 1866 פשט
 פטירה:  30 בינואר 1937 (בגיל 70) בודפשט
 מדינה:  הונגריה
 מקום קבורה:  בית הקברות היהודי ברחוב שלגוטאריאני, בודפשט, הונגריה 
 מקצוע:  תעשיין, בנקאי, בעל קרקעות
 
הבַּרוֹן אדולף קוֹהְנֶר מִסַאסבֶּרֶק (בהונגרית: Szászbereki báró Kohner Adolf; פשט, 26 באפריל 1866 – בודפשט, 30 בינואר 1937) היה יהודי-הונגרי בעל אחוזות, תעשיין בקנה מידה גדול ופעיל בחיי הקהילה היהודית בהונגריה. הוא היה מנכ"ל "אדולף קוהנר ובניו". הבנק שנוסד למעשה בשנת 1874 על ידי זיגמונד קוהנר, היה אחד הבנקים הפרטיים ההונגריים המשמעותיים ביותר. אדולף קוהנר היה דמות מובילה בקרב השכבה הבורגנית-קפיטליסטית בהונגריה. הוא היה נשיא "האיגוד הלאומי לאמנויות היפות", ממקימי מושבת האמנים של סולנוק שנפתחה בשנת 1902. משפחת קוהנר הייתה אחת מ-26 משפחות הברונים היהודים-הונגרים.
ביוגרפיה

קוהנר היה בין בעלי האחוזות והתעשיינים הגדולים בהונגריה אחד המשכילים והמלומדים ביותר. הוא היה דמות רב-צדדית ועסק בתעשייה, בייצור ובחקלאות, כמו כן גם התנועה התוססת של חיי היהודים בהונגריה נקשרה לשמו. כנשיא "הלשכה הלאומית היהודית", היה מנהיג הקהילה היהודית ההונגרית. הוא היה יו"ר "הקרן הלאומית היהודית בהונגריה" וחבר הוועד המנהל של בית המדרש לרבנים על שם הקיסר פרנץ יוזף .
אספן אומנות

כמומחה לאומנות, אספן ופטרון של אומנויות, שמו זכה להכרה רחבה. אוסף האמנות המשמעותי שלו שם דגש על האומנות הצרפתית המודרנית של ציירים מהאסכולה האימפרסיוניסטית והפוסט-אימפרסיוניסטית, כולל ציירים מוקדמים מבשרי האסכולה כגון אלסנדרו מניאסקו (בשמו המוכר ליסנדרינו) הנזירים, פרנסיסקו דה גויה האיש התלוי, ג'ון קונסטבל כמה ציורי נופים ; ואז התמונות של גריקה, דלקרואה, דומייה, וציירי אסכולת ברביזון : קורו, מילה, צ'ינטרוי ; קורבה, מאנה, ברת מוריזו, מונה, רנואר, סזאן, אלפרד סיסלי, גוגן, פובי דה שאבאן, ועוד.
בנוסף לכך הוא אסף את יצירותיהם של ציירים הונגרים. באוסף שלו נכללו שלוש תמונות של מיהאי מונקאצ'י תמונות נוף של לאסלו פאל וה"עפרוני" של פאל סיניאי מרשה שאותו העניק למוזיאון לאומנויות יפות בבודפשט. כמו כן היו באוסף שלו יצירות של ציירים מסולנוק ומבאיה מארה.
איל הון

הפוטנציאל הכספי של פעילותו האספנית התאפשרה עקב הצלחותיו התעשייתיות, המסחריות והבנקאיות המגוונות. קוהנר היה אחד האזרחים היהודים העשירים ביותר בעשורים הראשונים של המאה ה-19. צמיחתו הכספית החלה בסחר בנוצות ובצמר, ובהמשך הפעלת החזקותיו באחוזות הגדולות שלו, חברות מזון וכימיה משמעותיות והבנק תרמו להתעשרותו. בבעלות הפירמה "אדולף קוהנר ובניו" היו אחוזות נרחבות שנוהלו למופת בסאסברק, שם עסקו בראש וראשונה בגידול בעלי חיים ובייצור שימורים.
תפקידיו החברתיים

אדולף קוהנר, כמו דמויות רבות נוספות של הבורגנות היהודית ההונגרית זכה בהכרה חברתית ופוליטית רבה. הקיסר פרנץ יוזף הראשון העניק לו תואר ברון בשנת 1912 והעניק לו את התואר "יועץ ראשי לחצר המלך". על פי ההספד הקצר בכתב העת "עבר ועתיד" בשנת 1937: "כאשר הנסיבות החומריות אילצו אותו לפרוש, הוא נשא את גורלו בצורה מעוררת כבוד. שקע בספריו שבעולמם מצא תמיד בית."
סוף חייו

בתחילת שנות השלושים של המאה העשרים, ספקולציות מטבע גרועות ולא מוצלחות חרצו את גורל החברה והאוסף. בשנת 1933, התמוטטה החברה והחובות שהצטברו אילצו את קוהנר למכור במכירה פומבית את מרבית האוסף שלו. המכירה הפומבית התקיימה בפברואר 1934 במוזיאון ארנסט. הוא נאלץ למכור גם את ארמונו ברחוב דמיאניץ'. הוא הצליח לשרוד רק שלוש שנים לאחר מכירת אוסף האומנות שלו. הוא נפטר ב -30 בינואר 1937 ונקבר בבית הקברות היהודי ברחוב שלגוטריאני. השאיר אחריו את ילדיו: קארוי, אידה, לואיזה וקטלין.
לקריאה נוספת

הלקסיקון ההונגרי לקורות חיים. Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967
הלקסיקון היהודי הונגרי, Szerk. Ujvári Péter. Budapest: Magyar Zsidó Lexikon. 1929. Online elérés
Vámos Éva Katalin: Egy vegyész gyáros mint a művészetek mecénása. In: Tanulmányok a természettudományok, a technika és az orvoslás történetéből. Bp.: MTESZ, 1996. 39-43. p.
האצולה הונגרית הגבוהה. Gudenus János József: A magyarországi főnemesség XX. századi genealógiája. Bp., 1990-1999
Gulyás Pál: Magyar írók élete és munkái I–XIX. Budapest: Magyar Könyvtárosok és Levéltárosok Egyesülete. 1939–2002.
A magyar társadalom lexikonja. Bp., A Magyar Társadalom Lexikona Kiadóvállalat, 1930.
Palatinus József: A szabadkőművesség bűnei. 4. kiad. Bp., 1938-1939. Budai-Bernwaliner József ny.
Szolnoki fejek. (Magyar társadalmi lexikon III.) Szerk. Hirn László, Zsadányi Oszkár. Szolnok, 1928. Wachs Nyomdai Műintézet.
Új magyar életrajzi lexikon. Főszerk. Markó László. Bp., Magyar Könyvklub
מצבות קבר יהודיות בבודפשט. Zsidó síremlékek Budapesten. Szerk. Haraszti György. Bp., Nemzeti Kegyeleti Bizottság, 2004
אדימקס

| --- | --- |

 נתונים כלליים
 סוג:  חברה ציבורית (TSE)
 תקופת הפעילות:  1986–הווה (כ־38 שנים)
 מיקום המטה:  טאיפיי 
 משרד ראשי:  טאיפה, טאיוואן
 מוצרים עיקריים:  מערכות לרשתות תקשורת
 הכנסות:  בבורסה הטאווינית 110 מיליון דולר (2010)
 יו"ר:  ג'אן רן
 מנכ"ל:  צ'יו יו צ'אנג
 עובדים:  750
  
 www.edimax.com
 
אדימקס טכנולוגיה היא חברה טאיוואנית שהוקמה ב-1986. החברה מפתחת, מייצרת ומשווקת פתרונות טכנולוגיים לרשתות תקשורת. החברה הפכה להיות בינלאומית על ידי יצירת קשרים ושותפויות ובה מועסקים כ-750 עובדים במדינות בכל העולם. משרדי ההנהלה של החברה ממוקמים בטאיואן והיא רשומה בבורסה הטאיוואנית מאז 2001 (86% בידי הציבור הכללי בטאיוואן). סך ההשקעות בחברה עד 2012 היו כ-60 מיליון דולר (US), קבוצת החברות אדימקס הרוויחה בשנת 2010 כ-110 מיליון דולר (US), וחילקה דיבידנדים בשנת 2010 בסך כ-700 אלף דולר (US).
מוצרים

קשת המוצרים כוללת פתרונות אלחוטיים, שרתי הדפסה, ראוטרים בשיטת xDSL, נתבים בשיטת אתרנט (משולבים), פתרונות PoE, מתאמים על גבי רשת החשמל (CFL), בקרי כניסה לרשת, מצלמות רשת, פתרונות שיחה על-גבי רשת (VoIP), נתבי KVM, ממירי מדיה, פתרונות אינטגרציה למערכות בידור ביתי ועוד פתרונות רשת לפי צורכי הלקוח.
משרדים

לחברת אדימקס ישנם משרדים ב:
צפון אמריקה (קליפורניה)
אירופה: אוקראינה, איטליה, אנגליה, גרמניה, הולנד, ספרד, פולין, צרפת, רוסיה
אסיה: האמירויות הערביות המאוחדות, הונג-קונג, טאיוואן, סין, סינגפור
אוסטרליה
אגם אוקיצ'ובי

| --- | --- |

 מידע כללי
 מיקום:  פלורידה פלורידה ארצות הברית ארצות הברית
 סוג:  אגם בסביבה ביצתית
 מידות
 שטח:  1,890 קילומטר רבוע
 אורך:  58 קילומטר
 רוחב ממוצע:  47 ק"מ 
 מידע נוסף
 נהר מזין:  נהר קיסימה, ערוץ נחל פישטינג 
 מקור לנהר:  Caloosahatchee River, St. Lucie River 
 מדינות באגן הניקוז:  ארצות הברית
 קואורדינטות:  26°56′00″N 80°48′00″W﻿ / ﻿26.933333333333°N 80.8°W﻿ / 26.933333333333; -80.8
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אגם אוקיצ'ובי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אגם אוקיצ'ובי(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי אגם אוקיצ'ובי(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי אגם אוקיצ'ובי
 
תמונה של דרום פלורידה מהחלל, בה נראים בבירור אגם אוקיצ'ובי ומטרופולין דרום פלורידה
נוף טיפוסי של סביבת האגם (חלק מפרויקט שיקום אזורי)
סוללת הרברט הובר (אנ'), 1968
שלך וארמוס באגם אוקיצ'ובי
אוכלוסייה ילידית באגם אוקיצ'ובי, 1919
אגם אוקיצ'ובי – תמונת פנורמה
אגם אוקיצ'ובי (באנגלית: Lake Okeechobee), הידוע גם כאגם פלורידה הפנימי הוא אגם המים המתוקים הגדול ביותר במדינת פלורידה, והשמיני בגודלו בין כל האגמים אשר נמצאים בשטח ארצות הברית, או בגבול בינה ובין קנדה.
האגם משתרע על כ-1,900 קילומטרים רבועים (או 730 מיילים רבועים), והוא רדוד למדי בחלקים נכבדים משטחו, עם גובה ממוצע של 2.7 מטר. נהר קיסימה (אנ'), שנמצא מצפונו של האגם הוא מקור המים העיקרי שלו.
בנוסף, האגם משויך לחמישה מחוזות: גלאדס (אנ'), אוקיצ'ובי (אנ'), מרטין (אנ'), פאלם ביץ' (אנ') והנדרי (אנ'). עד לשנת 1963 האגם היה שייך במלואו למחוז פאלם ביץ'.
היסטוריה

שם האגם (אוקיצ'ובי) מגיע משפת ההיצ'יטי (אנ') (שבט אינדאני שחי באזור) כשילוב בין שתי מילים: אוקי, שמשמעותו מים וצ'ובי שמשמעותו גדול (או בקיצור "מים גדולים").
גם בשפת המאיאמי (אנ') (שבט מקומי נוסף, שעל שמו העיר מיאמי) המשמעות היא "מים גדולים", כפי שתועד על ידי החוקר הרננדו דה אסקלנטה פונטנדה (אנ') בן המאה ה-16.
עוד עדות היסטורית היא של הצרפתי בן המאה ה-16 רנה ז'ולין דה לודונייר (אנ') שכתב על אגם גדול בדרום פלורידה ושמו "סרופה" (Serrope).
במהלך המאה ה-18 האגם נודע בעיקר בשל שמו הספרדי – "הלגונה של הרוח הקדושה" (Laguna de Espiritu Santo). כך גם היה כתוב במפות של הצי הבריטי.
בתחילת המאה ה-19 האגם היה נקרא גם "אגם מאיאקו" (Mayacco) או "מאיאקה" (Mayaca), על שם אנשי שבט המאיאקה (אנ').
במקור אנשי שבט המאיאקה ישבו בחלקו העליון של נהר סנט ג'ון (אנ') (הנהר הארוך ביותר בפלורידה) אך במאה ה-18 התיישבו על יד האגם ונתנו לו את שמו.
בדרום האגם, נמצאים שלושה איים קטנים: קרמר (אנ'), ריטה (אנ') וטורי. בעבר הם היו מיושבים, ואף כללו חנויות, דואר, בית ספר ומועצה נבחרת.
עיקר העיסוק באיים הייתה חקלאות, וזו לא הייתה פשוטה לאור האדמה הבוצית ומדמנה שהוקמה שם. ניסיונות לעבד את האדמה עם טרקטורים לא צלחו, ובשנות ה-60 האיים ננטשו.
גאולוגיה

אגם אוקיצ'ובי יושב על קרקע רדודה שמשתרעת בין עמק נהר קיסימה (אנ') ואזור האוורגליידס (אנ') (אשר בו נמצא הפארק הלאומי אוורגליידס)
השקע באגם נמצא מתחת לשכבות של חרסית דחוסה, אבן גיר וחול (בדומה לקרקע בחופי חצי האי פלורידה).
עד לפני 6,000 שנים, השקע היה ברובו יבש. אך כשגובה פני הים עלה, גם חלקים מהאקוויפר עלו וכן כמויות המשקעים גדלו.
לפני 6,000–4,000 שנים היווצרות ביצות גרמה ליצירת מאגרי כבול. השילוב של זרימת המים ממאגרים שונים עם הביצות יצר את האגם.
כאשר האגם היה גדול ועמוק דיו (בסביבות 4 מטרים), החלו המים לחלחל דרומה לעבר אזור האוורגליידס (אנ') ולפארק הלאומי אוורגליידס.
על פי חישובים שונים, האגם מכיל בסביבות טריולון גלונים אמריקאיים של מים.
בין מקורות האגם, ניתן לכלול את נהר קיסימה (אנ') (עם כ-60% מהמים), ערוץ נחל פישטינג (אנ'), אגם איסטוקפוגה (אנ') ועוד מספר מקורות קטנים.
הוריקנים וסופות טרופיות

בחלקה הדרומי של פלורידה נפוצות סופות הוריקן. בשנת 1926, ההוריקן הגדול של מיאמי (אנ') פגע בסביבות האגם והרג בסביבות 300 איש.
בשנת 1928 פגע הוריקן אוקיצ'ובי (אנ') בסביבות האגם עצמו, וגרם למותם של אלפי בני אדם.
לאחר בירור של הצלב האדום האמריקאי ושירות מזג האוויר הלאומי (אנ') נקבע מספר הקורבנות על 1,836, אך זה שונה ל"בסביבות 2,500".
הסיבה למספר הקורבנות הגבוה, הייתה בשל העובדה שההוריקן גרם למי האגם להפוך לצונאמי אימתני בגובה 2 מטרים. הצונאמי גם כלל בוץ אשר הגדיל את הנזק.
לאחר שני ההוריקנים, הרשויות החקיקה של פלורידה (אנ') יצרו ארגון למניעת הצפות בסביבות אגם אוקיצ'ובי ("Okeechobee Flood Control District").
הארגון הורשה לשתף פעולה עם חיל ההנדסה של צבא ארצות הברית כדי למנוע מצבי חירום עתידיים.
נשיא ארצות הברית הרברט הובר ביקר באזור במהלך כהונתו, ובעקבות החלטתו חיל ההנדסה יזם בנייה של תעלות, גשרים ו-140 מייל של סוללות למניעת הצפות.
ב-23 במרץ 1937 נפתחה תעלת אוקיצ'ובי (אנ') אשר מקשרת בין פורט מיירס (אנ') בחלק המערבי של פלורידה וסטוארט (אנ') בחלק המזרחי.
הסוללה שמסביב לאגם נקראה על שמו של נשיא ארצות הברית שיזם אותה – סוללת הרברט הובר (אנ').
בשנת 1947 הוריקן פורט לודרדייל (אנ') גרם לנזק גדול לראש הסוללה, ולכן נבנתה סוללה גדולה יותר במהלך שנות ה-60.
ארבעת ההוריקנים האחרונים שהגיעו לאגם אוקיצ'ובי – הוריקן פרנסס (אנ'), הוריקן ג'ין (אנ'), הוריקן וילמה והוריקן אירמה – לא גרמו לנזקים משמעותיים (וילמה העלה את מפלס האגם בחצי מטר).
בשנת 2006 הסופה הטרופית "ארנסטו" גרמה לעלייה של 30 ס"מ במפלס המים. בשנה לאחריה האגם הגיע לגובה הנמוך ביותר מאז תחילת המדידות – 2.69 מטר.
בשנת 2008 הסופה הטרופית פיי (אנ') גרמה לעלייה של 65 ס"מ במפלס האגם, כך שהוא עלה לגובה 3.66 מטר.
אתגרים סביבתיים

בשנת 2007 (שהייתה שנת בצורת בפלורידה) פקחי השמורה של האגם הוציאו כמות של מספר טונות בוץ רעיל, לטובת מים נקיים יותר לסביבה. הבוץ כלל ארסן וחומר הדברה.
על פי תוצאות המחקר שבוצעו בידי המחוז הדרומי של ארגון ניהול המים של פלורדיה (אנ'), הזיהום של הבוץ (שהיה פי 4 מהמותר באזור יבשתי) לא אפשר חקלאות או בנייה.
בשנת 2008 האגם היה בהרבה מתחת לגובה הממצוע הרצוי. כתוצאה מכך שריפות התפשטו באזורים הרדודים שהיו בעלי עשבים שוטים.
החל משנת 2013 חיל ההנדסה שאב ביליונים של גלונים המורכבים ממי האגם, כדי למנוע פגיעה בסוללת הרברט הובר ובסביבה.
יש הטוענים שמטעי סוכר גורמים לזיהום מי האזור, אך איגוד יצרני הסוכר האמריקאי (אנ') טען מנגד שהשאיבה היא רק למטרת הגנה מפני הצפות.
בשנת 2016 חלה באגם פריחת אצות, בשל מי אגם שזוהמו בחומרי מזון ברמות גבוהות מן המותר.
באותה השנה בחודש יולי, נקלעה מחלוקת בין המושל ריק סקוט והממשל הפדרלי לגבי ההוצאות שנבעו מהמחדלים הסביבתיים.
הסוכנות הפדרלית לניהול מצבי חירום מצאה כי הבעיות הן בעיה באחריות של מדינת פלורידה, וכי פלורידה היא מדינה עשירה מספיק על מנת לפתור את בעיותיה בעצמה.
שימושים

שימושים שאושרו לפעילות באגם אוקיצ'ובי:
לפי נתוני חיל ההנדסה של צבא ארצות הברית, הפעולות הנפוצות באגם ובסביבתו הוא:
תרגילים לצורכי התנהלות בזמן סופה והצפות
תרגילי ניווט
בדיקת מליחות במי שפכים
ניהול מי התהום
השקיה חקלאית
שימושים עירוניים ותעשייתיים
הגדלת המגוון הביולוגי (דגים וחיות בר)
פעילויות פנאי שונות
טיילת האגם:
הסוללה, שרוחבה 30 מטרים ומשתרעת מסביב לאגם היא הבסיס לשביל אגם אוקיצ'ובי (אנ').
הטיילת עצמה היא חלק מהשביל הלאומי של פלורידה (אנ'), שאורכו 2,100 קילומטרים.
סוגי הדגים באגם:
הדגים הנפוצים ביותר באגם הם תת-מין של בס – בס גדול-לוע, שני תת-מינים חמנוניים – Crappie (אנ') וכחול-זים, ובמידה מועטת יותר גם זאבי נהרות.
הערות שוליים

↑  אסף בן נריה, זווית, ירוק ומסריח: מתקפת אצות בחופי פלורידה, באתר ynet, 9 ביולי 2016
| --- | --- |
בקרת זהויות :  NLI: 987007546033305171  LCCN: sh85094449  NARA: 10046120  VIAF: 315530232   WorldCat (עם VIAF): 315530232
X-18

הילר X-18 (באנגלית: Hiller X-18) היה מטוס תובלה נסיוני שהיה אמור להיות הראשון מסוג VSTOL (המראה ונחיתה אנכית\קצרה במיוחד (אנ')  ).
פיתוח

עבודות העיצוב והתכנון החלו בשנת 1955 על ידי Hiller Aircraft Corporation, כשזו קיבלה חוזה מחיל האוויר האמריקאי לבניית X-18 יחיד.
כדי להאיץ את הבנייה ולחסוך בכסף, נבנה המטוס מחלקים שנאספו בין היתר מהמטוס Chase YC-122 Avitruc וממנועים שהגיעו מהלוקהיד XFV-1 וה Convair XFY-1. המדחפים שנלקחו היו בגודל עצום (4.8 מטרים). מנוע ה-Westinghouse שמוקם בזנב, היה יכול להטות את נחיר הפליטה שלו מעלה ומטה כדי לתת יכולות תמרון טובות יותר במהירויות נמוכות.
היסטוריה מבצעית

טיסת המבחן הראשונה נערכה ב-24 בנובמבר 1959. סך הכל בוצעו 20 טיסות מבסיס חיל האוויר אדוארדס. לX-18 היו מספר בעיות כמו למשל רגישות גבוהה למשבי רוח בזמן שינוי מצב הכנף. בנוסף המנועים של הX-18 לא היו מוצלבים כך שאם מנוע אחד נכשל, המטוס היה מתרסק. הדחף שנשלט באמצעות שינויים במצערת היה איטי מידי מכדי שהשינויים בגובה ובסבסוב יהיו קבילים.
בטיסה ה-20 והאחרונה בחודש יולי 1961, בעיה במדחפים גרמה למטוס להיכנס לסחרור בעת ניסיון ריחוף בגובה 10,000 רגל. הצוות הצליח להשתלט על המטוס ונחת בשלום, אבל הX-18 לא חזר לטוס יותר. עם זאת בדיקות הקרקע של הכנפיים נמשכו. בסופו של דבר נבנה מתקן מיוחד שאיפשר לבדוק את יכולות הריחוף, ההמראה והנחיתה האנכית. באחת הבדיקות, הפעלת מנוע יחיד הצליחה להעלות את המטוס לגובה של 15 רגל. התוכנית בוטלה ב-18 בינואר 1964 לפני שבדיקות נוספות בוצעו והX-18 נשלח למחסן גרוטאות.
ראו גם

מטוסי ה-X
הX-18 משנה את כיוון כנפיו
X-16

הבל X-16 (באנגלית: Bell X-16) היה מטוס סיור שתוכנן בארצות הברית בשנות ה-50. דגם של המטוס נבנה, אבל התוכנית בוטלה לטובת פיתוח המטוס מרטין B-57 קנברה, לפני שהספיקו לסיים את בנייתו של המטוס הראשון. הכינוי X-16 ניתן כדי להסתיר מברית המועצות את יעודו האמיתי של המטוס במהלך המלחמה הקרה.
פיתוח

במהלך המחצית השנייה של 1953, החברות: Fairchild Aircraft, Bell, ו־Glenn L. Martin Company, ערכו מחקר על עיצוב מטוסי ריגול לגובה רב עבור חיל האוויר של ארצות הברית, תחת השם MX-2147. כל שלושת העיצובים כללו מנוע Pratt & Whitney J57-19. העיצוב של חברות בל ומרטין (B-57D) נבחר להמשך הפיתוח. העיצוב של חברת בל MODEL 67 כונה בשם X-16. דגם של ה־X-16 בגודל מלא נבנה, ומטוס אמיתי החל להיבנות. המטוס תוכנן כמטוס סיור בעל טווח ארוך במיוחד ובעל יכולת שיוט בגובה רב.
העיצוב של ה־X-16 היה פורץ דרך עם העיצוב שלו. מוטת הכנפיים היה ארוכה מאוד (35 מטר) ביחס לאורכו של המטוס (18.55 מטר). הכנפיים היו קלות וגמישות יותר משמעותית ממטוסים רגילים. המטוס כולו היה עשוי מחומרים קלים מאוד כדי להגשים את יעודו- טווח של 5,300 ק"מ ללא תדלוק ובגובה של 69,500 רגל.
28 מטוסים הוזמנו סך הכל, אבל אף מטוס לא הושלם. כשמונים אחוזים מהמטוס הראשון הושלמו כאשר חיל האוויר האמריקאי הודיע על ביטול הפרויקט לטובת המטוס B-57 של חברת מרטין ב-1956. למרות שמעולם לא טס או אפילו ירד מפס הייצור, ה־X-16 תרם רבות לתחום עיצוב מטוסי הסיור. פיתוח המטוס תרם גם לפיתוחו של מנוע ה־J57 ששימש לאחר מכן את מטוס הריגול לוקהיד U-2 ומטוסים נוספים.
ראו גם

לוקהיד U-2
מטוסי ה-X
הערות שוליים

↑  Jenkins et al. 2003 עמ' 23
1 2  Polmar 2001 עמ' 26
| --- | --- |
בקרת זהויות :  GND: 7861149-0
אדריאן הסלר

אדריאן הסלר (בגרמנית: Adrian Hasler; נולד ב-11 בפברואר 1964) הוא פוליטיקאי וכלכלן מליכטנשטיין, שכיהן בין השנים 2013–2021 כראש ממשלת ליכטנשטיין ועמד בעבר בראש כוחות המשטרה הלאומית של ליכטנשטיין.
ביוגרפיה

נולד בעיר ואדוץ שבליכטנשטיין. למד בבית הספר התיכון בואדוץ, אותו סיים ב-1984. למד מנהל עסקים עם התמחות בפיננסים והנהלת חשבונות באוניברסיטת סנט גאלן שבשווייץ, שם סיים את לימודיו האקדמיים ב-1991. מאוחר יותר כיהן כראש השליטה באורגן "Thin Films of Balzers AG". מ-1996 עד 2004 כיהן כראש קבוצת הפיננסים וכסגן מנהל של "Verwaltungs- und Privat-Bank" בואדוץ, עיר הולדתו.
הוא נבחר לפרלמנט של ליכטנשטיין ב-2001 כנציג של מפלגת האזרחים הפרוגרסיבית (FBP). במרץ 2004 הוא פרש מתפקידו כחבר פרלמנט והפך לראש כוחות המשטרה הלאומית של ליכטנשטיין. ב-1 באפריל 2004 הוא החליף כאמור את הראש הקודם של כוחות המשטרה הלאומית, מרטין מייר.
ב-2012 הוא נבחר כנציג מפלגת האזרחים הפרוגרסיבית לראשות הממשלה בבחירות 2013 במדינה. בבחירות אלו ניצחה המפלגה והסלר מונה לראש ממשלת ליכטנשטיין. הוא נכנס לתפקידו ב-27 במרץ 2013. כראש ממשלה הוא כיהן בנוסף כשר לענייני ממשלה כלליים וכשר האוצר. לקראת הבחירות שנערכו בפברואר 2021 הודיע כי לא יתמודד לכהונה נוספת כראש ממשלה. לאחר השבעת הממשלה החדשה ב-25 במרץ פרש מתפקידו והוחלף על ידי מי שהיה בעבר סגן ראש הממשלה וחבר הממשלה, דניאל ריש.
נשוי לגודרון אלקוח מ-28 במאי 2003 ולהם שני בנים.